CELEX: 62007TA0119
Language: da
Date: 2019-09-17 00:00:00
Title: Forenede sager T-119/07 og T-207/07: Rettens dom af 17. september 2019 – Italien og Eurallumina mod Kommissionen (Statsstøtte – direktiv 2003/96/EF – punktafgifter på mineralolie – mineralolie anvendt som brændstof til produktion af aluminiumoxid – fritagelse for punktafgift – selektiv karakter – retningslinjer for statsstøtte med regionalt sigte – Fællesskabets rammebestemmelser for statsstøtte til miljøbeskyttelse af 2001 – berettiget forventning – formodning for, at institutionernes retsakter er lovlige – princippet om god forvaltningsskik – begrundelsespligt – selvmodsigende begrundelse)

25.11.2019   
            
            
               DA
            
            
               Den Europæiske Unions Tidende
            
            
               C 399/37
            
         
      Rettens dom af 17. september 2019 – Italien og Eurallumina mod Kommissionen
      (Forenede sager T-119/07 og T-207/07) (1)
      
      (Statsstøtte - direktiv 2003/96/EF - punktafgifter på mineralolie - mineralolie anvendt som brændstof til produktion af aluminiumoxid - fritagelse for punktafgift - selektiv karakter - retningslinjer for statsstøtte med regionalt sigte - Fællesskabets rammebestemmelser for statsstøtte til miljøbeskyttelse af 2001 - berettiget forventning - formodning for, at institutionernes retsakter er lovlige - princippet om god forvaltningsskik - begrundelsespligt - selvmodsigende begrundelse)
      (2019/C 399/43)
      Processprog: italiensk
      
         Parter
      
      
         Sagsøger i sag T-119/07: Den Italienske Republik (ved G. Palmieri, som befuldmægtiget, assisteret af avvocati dello Stato G. Aiello og P. Garofoli)
      
         Sagsøger i sag T-207/07: Eurallumina SpA (Portoscuso, Italien) (først ved solicitors L. Martin Alegi, R. Denton og E. Cormack, herefter ved solicitors L. Martin Alegi, R. Denton, A. Stratakis og L. Philippou)
      
         Sagsøgt: Europa-Kommissionen (i sag T 119/07 ved V. Di Bucci, N. Khan, G. Conte og K. Walkerová, som befuldmægtigede, og i sag T-207/07 først ved V. Di Bucci, N. Khan, G. Conte og K. Walkerová, herefter ved N. Khan og V. Bottka, som befuldmægtigede)
      
         Sagens genstand
      
      Søgsmål anlagt i henhold til artikel 263 TEUF med påstand om annullation af Kommissionens beslutning 2007/375/EF af 7. februar 2007 om den punktafgiftsfritagelse for mineralolie anvendt som brændsel ved produktion af aluminiumoxid i Gardanne, Shannon-regionen og på Sardinien, som henholdsvis Frankrig, Irland og Italien har indført (sag C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)) (EUT 2007, L 147, s. 29), for så vidt som det heri fastslås, at Den Italienske Republik fra den 1. januar 2004 havde indrømmet statsstøtte i form af en punktafgiftsfritagelse for mineralolie anvendt som brændsel ved produktion af aluminiumoxid på Sardinien (Italien), og Den Italienske Republik blev pålagt at tilbagesøge denne støtte eller standse eller stille udbetalingen heraf i bero.
      
         Konklusion
      
      
                  1)
               
               
                  Europa-Kommissionen frifindes.
               
            
                  2)
               
               
                  Den Italienske Republik betaler sagsomkostningerne i sag T-119/07.
               
            
                  3)
               
               
                  Eurallumina SpA betaler sagsomkostningerne i sag T-207/07.
               
            
         (1)  EUT C 129 af 9.6.2007.